Il-Gvern Ingliż ħabbar li mhux jeskludi li jintroduċi restrizzjonijiet lokali u reġjonali biex tiġi indirizzata ż-żieda ta' każijiet tal-varjant virus li kien identifikat fl-Indja. Fl-aħħar sebat ijiem kien hemm 1,313 każ komparat mal-520 fil-ġimgħa ta' qabel. Il-Prim Ministru Boris Johnson qal restrizzjonijiet "ekonomiċi u soċjali" jistgħu jerġgħu jiġu imposti f'partijiet mill-Ingilterra jekk meħtieġ. Huwa qal li dawn il-miżuri jistgħu jinkludu li t-tieni doża tal-vaċċin tingħata qabel dak pjanat, fl-iktar żoni milquta. Johnson qal li s-sitwazzjoni hija waħda ta' ansjetà u mhu jeskludi xejn. Is-sitwazzjoni tar-Renju Unit qed toħloq ukoll tħassib f'pajjiżi oħra hekk kif numru ta' pajjiżi, nkluż Malta, qed jiddependu fuq is-sitwazzjoni fl-Ingilterra minħabba d-dipendenza tagħhom għat-turiżmu dan is-sajf. Aqra wkoll Il-varjant Indjan jista' jkun newtralizzat mill-vaċċin tal-Pfizer u l-Moderna – EMA